b'\n_START_ARTICLE_\nNacionalno preverjanje znanja\n_START_PARAGRAPH_\nNacionalno preverjanje znanja (kraj\xc5\xa1ava NPZ) je pisno preverjanje znanja u\xc4\x8dencev osnovne \xc5\xa1ole po zaklju\xc4\x8denem drugem in tretjem obdobju._NEWLINE_Zakonsko ga opredeljujeta dva akta, in sicer Zakon o O\xc5\xa0 ter Pravilnik o nacionalnem preverjanju znanja v O\xc5\xa0.\n_START_SECTION_\nZna\xc4\x8dilnosti\n_START_PARAGRAPH_\nOb koncu drugega obdobja (6. razred) je NPZ prostovoljno, ob koncu tretjega obdobja (9. razred) pa za vse u\xc4\x8dence obvezno. _NEWLINE_Ob koncu drugega obdobja se preverjanje opravlja le v rednem roku, ob koncu tretjega pa v rednem in naknadnem roku. Slednji rok je namenjen u\xc4\x8dencem, ki se zaradi bolezni ali drugih utemeljenih razlogov niso mogli udele\xc5\xbeiti rednega roka. \xc4\x8cas, ki ga imajo u\xc4\x8denci za pisanje NPZ-ja je 60min. Da u\xc4\x8dencev ne bi motili, ponavadi hi\xc5\xa1nik izklopi \xc5\xa1olski zvonec za cel dan (ko u\xc4\x8denci pi\xc5\xa1ejo NPZ). \xc5\xa0esti in deveti razred pi\xc5\xa1eta NPZ-je isto\xc4\x8dasno._NEWLINE__NEWLINE_Pri NPZ-jih se za pisanje sme uporabljati samo modro ali \xc4\x8drno pisalo. Ne sme se uporabljati brisalcev ali drugih korektorjev (razen radirk pri matematiki). Pisati se sme le v polja, ki so za to namenjena, saj se potem test skenira, da ga u\xc4\x8ditelji/ce lahko popravijo preko ra\xc4\x8dunalnika._NEWLINE_Sestavljanje preizkusov je zaupano posebnim predmetnim komisijam, nad katerimi bedi Dr\xc5\xbeavna komisija za vodenje NPZ. Predmetne komisije sodelujejo z RIC-em pri analizi dose\xc5\xbekov oz. rezultatov.\n_START_SECTION_\nZgodovina\n_START_PARAGRAPH_\nU\xc4\x8denci osemletne osnovne \xc5\xa1ole so konec 8. razreda (do leta 2005) pisali eksterne teste, katerih rezultati so vplivali na njihov vpis v srednje \xc5\xa1ole. Nato je bilo z uvedbo devetletne osnovne \xc5\xa1ole leta 2002 uvedeno zunanje preverjanje znanja, ki pa je bilo z zakonodajo v \xc5\xa1olskem letu 2005/2006 spremenjeno. Preverjanje znanja po prvem obdobju (3. razred) je bilo ukinjeno, ohranilo se je po drugem (6. razred) in tretjem obdobju (9. razred). Zlasti NPZ po tretjem obdobju (9. razred) ima sedaj druga\xc4\x8dno funkcijo in obliko, saj dose\xc5\xbeki NPZ v 9. razredu ne vplivajo ve\xc4\x8d na kon\xc4\x8dno oceno pri posameznemu predmetu.\n_START_SECTION_\nCilj NPZ\n_START_PARAGRAPH_\nCilj je pridobiti dodatne informacije o znanju u\xc4\x8dencev in to vgraditi v prizadevanje za kakovostnej\xc5\xa1e u\xc4\x8denje in pou\xc4\x8devanje.\n_START_SECTION_\nVrednotenje\n_START_PARAGRAPH_\nNPZ vrednotijo profesorji predmetov, ki se preverjajo oz. ki jih pou\xc4\x8dujejo. Po tretjem obdobju se vrednotijo v posebej za to izbranih centrih v dr\xc5\xbeavi (navadno na nekaj izbranih osnovnih \xc5\xa1olah).\n_START_SECTION_\nDose\xc5\xbeki\n_START_PARAGRAPH_\nU\xc4\x8denci 6. razreda prejmejo obvestilo o uspehu NPZ, dose\xc5\xbeki u\xc4\x8dencev 9. razreda pa se vpi\xc5\xa1ejo v zaklju\xc4\x8dno spri\xc4\x8devalo, poleg tega se v in po \xc5\xa1olskem letu 2017 / 2018 vpi\xc5\xa1ejo tudi ocene.'